CELEX: C2006/310/10
Language: sk
Date: 2006-12-16 00:00:00
Title: Vec C-405/06: Odvolanie podané 2. októbra 2006 : Miguel Torres, S.A. proti rozsudku Súdu prvého stupňa (druhá komora) z 11. júla 2006 vo veci T-247/03, Miguel Torres, S.A./ÚHVT a Bodegas Muga, S.A.

16.12.2006   
            
            
               SK
            
            
               Úradný vestník Európskej únie
            
            
               C 310/6
            
         Odvolanie podané 2. októbra 2006: Miguel Torres, S.A. proti rozsudku Súdu prvého stupňa (druhá komora) z 11. júla 2006 vo veci T-247/03, Miguel Torres, S.A./ÚHVT a Bodegas Muga, S.A.
   (Vec C-405/06)
   (2006/C 310/10)
   Jazyk konania: španielčina
   Účastníci konania
   
      Odvolateľ: Miguel Torres, S.A. (v zastúpení: E. Armijo Chávarri, M. A. Baz de San Ceferino a A. Castán Pérez-Gómez, advokáti)
   
      Ďalší účastníci konania: Úrad pre harmonizáciu vnútorného trhu (ochranné známky a vzory) a Bodegas Muga, S.A.
   Návrhy odvolateľa
   
               —
            
            
               zrušiť napadnutý rozsudok v rozsahu v akom zamieta žalobu o neplatnosť podanú na Súd prvého stupňa proti napadnutému rozhodnutiu,
            
         
               —
            
            
               zrušiť napadnuté rozhodnutie, keďže nebolo zrušené v konaní pred Súdom prvého stupňa,
            
         
               —
            
            
               zaviazať ÚHVT na náhradu trov konania.
            
         Odvolacie dôvody a hlavné tvrdenia
   
               1.
            
            
               Porušenie práva na obranu Miguel Torres, S.A., z dôvodu, že napadnutý rozsudok zamieta prvý žalobný dôvod, uvádzaný na podporu žaloby o neplatnosť podanej na Súd prvého stupňa, založený na porušení žalobcovho práva na obranu. Zamietnutie prvého odvolacieho senátu ÚHVT pripustiť dokumenty, ktoré Miguel Torres S.A. pripojil k vyjadreniu obsahujúcemu jeho dôvody, predloženému 25. januára 2002 na preukázanie všeobecnej známosti ochrannej známky TORRES v celej Európskej únii, predstavuje podľa žalobcu podstatné porušenie, ktoré malo viesť Súd prvého stupňa k tomu, aby zrušil napadnuté rozhodnutie. Tým, že Súd prvého stupňa rozhodol inak, porušil nielen právo žalobcu na obranu, ale takisto aj zásadu funkčnej spojitosti a článok 8 ods. 1 písm. b) nariadenia o ochrannej známke Spoločenstva. (1)
               
            
         
               2.
            
            
               Porušenie, zo strany Súdu prvého stupňa, z dôvodu nesprávneho výkladu článku 8 ods. 1 písm. b) nariadenia o ochrannej známke Spoločenstva. Súd prvého stupňa tým, že uplatnil toto ustanovenie, sa dopustil nesprávneho právneho posúdenia z dôvodu nesprávneho uplatnenia kritéria vnímania zo strany príslušnej skupiny verejnosti na účely posúdenia rizika zámeny medzi kolidujúcimi ochrannými známkami. Podľa žalobcu totiž Súd prvého stupňa nevychádzal z kritéria vnímania zo strany priemerného európskeho spotrebiteľa, ale z kritéria zo strany vnímania španielskeho, portugalského a talianskeho spotrebiteľa.
            
         
      (1)  Nariadenie Rady (ES) č. 40/94 z 20. decembra 1993 o ochrannej známke Spoločenstva (Ú. v. ES L 11, 1994, s. 1; Mim. vyd. 17/001, s. 146).